### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra Kristina Kristoffersen**

I samarbejde med borgere, fagforeninger og forældreorganisationer.

**Forslag**

Ad1) At nye skoler får idræts-/friluftsanlæg prioriteret fra starten og får samarbejdet op og køre med det lokale foreningsliv så multihaller kan etableres på samme tid med den nye skole.

[adresse]) At der afsættes økonomiske midler til at støtte og hjælpe de lokalsamfund, som selv stabler indsamlingerne til multihaller og lignende på benene.

**Baggrund**

Der skal være fokus på, at alle borgere kan deltage i de idræts- og friluftsfaciliteter som er i [adresse] Kommune. Der er mange medlemmer på ventelister rundt omkring i de små foreninger, der ikke kan komme til at dyrke deres idræt. Der er mangel på gymnastiksale, haller og foreningslokaler til f.eks. spejdere, e-sports aktiviteter, banko og lign. Ligeledes skal foreningslivet høres og tilpasses så mange forskellige brugere som muligt. Vi ved fra stormødet i marts 2020, at f.eks. floorballspillere ikke kan få deres baner optegnet i eksisterende haller.

Budgetforslaget omhandler dermed udvikling af fritidshuse/lokalcentre. Faciliteterne kan bruges af ældre og daginstitutioner om formiddagen, fritidsbrugere om aftenen og turneringer i weekenderne. Det handler om, at vi får skabt et lokalt fællesskab som kan tiltrække mange forskellige borgere med mange forskellige interesser.

Det skal være fritidshuse og lokalcentre med plads til alle de forskellige ting, som vores idræts- og foreningsliv kan tilbyde. I stedet for at medlemmerne skal stå i kø i flere år eller nå at tilmelde sig hold inden for 10 minutter for at sikre sig en plads, så skal vi sikre, at der er plads til, at borgernes mentale og fysiske sundhed forbedres og udvikles. Oftest vil det være borgere med få ressourcer, som ikke har mulighed for at prioritere egen arbejdstid til at kunne sidde klar ved åbningstidspunktet for tilmelding. Derfor er det vigtigt, at det ikke er faciliteterne, som sætter begrænsningerne for borgernes fritidsaktiviteter.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.